LidanRubinov/Halacha-QA huggingface dataset:
שאלה: מנהגי אבלות: סבתי נפטרה לפני כשבוע ואימי נמצאת בתקופת "השלושים". שאלתי היא האם אימי רשאית לחתום על עסקה לרכישת דירה בתקופת "השלושים". יש לציין, כי הסכם טרום מכר נחתם כבר כחודש לפני הפטירה ואיננו בטוחים כי תהיה הסכמה מהקבלן לדחיית מועד החתימה על החוזה.
תשובה: וברכת ד  הקב"ה ישלח נחומים לכל הצריכים לכך. אמך יכולה לחתום על החוזה. יהודה הלוי עמיחי מכון התורה והארץ כפר דרום אשקלון
שאלה: הריון: היני בת 27, נשואה כבר שנתיים וחצי. כבר יותר משנה אני ובעלי מנסים להכנס להריון ללא הצלחה. עשינו את כל הבדיקות שהרופאים שלחו אותנו והכל תקין. לאחרונה הייתי אצל רופא מומחה שאבחן אותנו כסובלים"באי פריון בלתי מוסבר". חשוב לציין שאני ובעלי שומרים נידה. המחזור שלי הוא כל 28 (יום יומיים פלוס מינוס). שהרופא שאל אותי מתי אנו מקיימים יחסי אישות אמרתי לו שאני שומרת נידה ולכן זה יוצא יום לפני הביוץ(הטבילה). הוא אמר שהסיכויים עולים כשאר מקיימים יחסי אישות כמה ימים לפני חלון הביוץ מכיוון שאלו הימים הפוריים ביותר, וביקש שאנסה ונראה אולי זה יעזור. אך מכוון ואני אישה מאמינה אמרתי לו שאתייעץ עם רב בנידון. אני יודעת שהכל מהבורא ישתבח שמו אבל השאלה האם אני לא צריכה גם לעזור לעצמי כדי שהוא יעזור לי? אשמח לייעוץ והכוונה בנושא. ובשורות טובות.
תשובה: ראשית, אביע את השתתפותי בצערכם. אין ספק שאתם עוברים תקופה לא קלה של רצון לממש את זוגיותכם ולזכות לפרי בטן, וכשהדבר לא עולה יפה, התחושה היא קשה מנשוא. גם אבותנו (אברהם ושרה, יצחק ורבקה, רחל, וחנה) לא זכו לפרי בטן מיד, והכתוב מתאר את הקושי והסבל שהם עברו. לגופה של שאלה, אכן אנו מאמינים ב-ה  יתברך, בתורתו ובדברי רבותנו זכרונם לברכה, ולא נקל חלילה נגד דבריהם. אלא שהיום ישנם מספר דרכים שונות להצליח לעקוף את הנושא באופנים שונים. הייתי שמח לפרט יותר, אך אעדיף להפנות אותך למומחים בתחום, הלא הם "מכון פועה". יש להם את הכלים והמידע לעזור לאנשים שנמצאים בדיוק במצב שלכם. כבר אלפי זוגות עברו תחתם, והם נתנו את המענה היעיל כדי לזכות לפרי בטן באופן המקצועי ביותר, ובמסגרת כללי ההלכה. לכן אעדיף שתפנו ישירות אליהם: המספר הרשמי של מכון פועה הוא: 026515050 האתר שלהם הוא: דוא"ל שלהם לפניות: info puah.org.il בתפילה שה  הטוב יזכה אתכם לראות בקרוב בפרי בטן, ואם חלילה לא הסתדרת עם הפנייה למכון פועה אשמח לנסות להמשיך לעזור. רבה הלל
שאלה: מידות: הרב. רציתי לדעת איך עובדים על מידת הביקורת בזמן האחרון אני מבקרת לא בכוונה אחרים. בנוסף רציתי לדעת איך עובדים על מידת הקנאה?
תשובה: לך. עבודת המידות קשה מאד, וכבר אמר רבי ישראל מסלנט, שקל יותר ללמוד את כל הש"ס (התלמוד הבבלי) מאשר לשנות מידה אחת. אני הייתי מציע לך לערוך סיכום יומי, לציין לעצמך (בכתב, במחברת מיוחדת, אישית לגמרי) מקרים בהם העברת ביקורת, והדבר היה לא לצורך אמיתי וטוב, אלא ממקום לא כל כך טוב. תתכנני בכל ערב, איזה דברים חיוביים להגיד לחברות שלך למחרת. בצורה כזו, תתרגלי יותר ויותר לראות את החיובי אצל החברות, ולהיות פחות מבקרת, או פחות "שלילית". כך גם בקשר למידת הקנאה. תרשמי לעצמך כלפי מי הרגשת רגש של קנאה, ולמה הרגשת, ותחזרי לעצמך על דברי ר  אברהם אבן עזרא בפירושו לתורה, על מצוות "לא תחמוד" המופיעה בעשרת הדברות. אחרי שתחזרי על פירושו הרבה פעמים, אני מניח שמידת הקנאה תתעדן אצלך. בהצלחה!
שאלה: כישלונות הטסטים שפוגמים באמונה: לכולם נכשלתי היום טסט שלישי ואני פשוט מיואשת. אני באמת נוהגת טוב המורה כל הזמן אומר שאין לו יותר מה ללמד אותי ואני חושבת שמה שמכשיל אותי זה הלחץ. זה מתסכל נורא שאתה לומד הרבה ובאמת משקיע ואז נכשל ואז צריך לחכות הרבה זמן לפני שאפשר לגשת שוב.ומי מבטיח לך שאת הטסט הבא תעבור? זה לא שעכשיו שנכשלת זה כי אתה נוהג גרוע. בנוסף אני מתפללת על הטסטים כל כך הרבה. אומרת מלא תהילים ולוקחת ברכות מילדות יום הולדת,מכלה ועוד. ואני באמת מבקשת מכל הלב ואני מרגישה שפשוט אין מענה. אני לא צריכה את אלה שיגידו לי ה לא עובד לפי הבקשות שלך וזה שאת מתפללת לא אומרת שאת תיעני. אבל זה באמת פוגע לי באמונה כי אני מתפללת ובוכה ומבקשת כ כ הרבה ואני פשוט לא עוברת וזה לא נובע מחוסר שליטה על הכביש אני באמת נוהגת טוב. אז רציתי לשאול אתכם א. מה אני יכולה לעשות אחרת בשביל לעבור את הטסט הבא? כי אני לא באמת יכולה לשלוט בלחץ זה טבעי. ב. אם יש לכם תשובות לבעיות האמוניות זה ממש יעזור. העניין הוא שאני בכלל לא מרגישה אותו אני מתפללת ומתפללת ומתפללת ומרגישה שאני מדברת לעצמי ושאף אחד בכלל לא מקשיב וזה גורם לך לחשוב.שאולי כל הכישלון בטסט זה נטו כי אני לא מספיק טובה ובכלל אין לזה קשר ל-ה ואולי אני בכלל לא צריכה להתפלל ולהגיד מלא תהילים לפני הטסט כי גם ככה זה לא עוזר. ואולי ה בכלל לא לצידי. לעונים!
תשובה: לך התסכול והקושי ניכרים מאוד מהדברים שכתבת. כבר כתבת בשאלה שלך שה  לא עובד אצלינו, וגם את יודעת את זה בש הבעיה היא כמובן בהרגשה הזו, שלא כל כך מתיישבת עם השכל. אני אנסה לתת לך כיוון מחשבה קצת אחר, בתקווה שקצת פחות תרגישי תסכול, או לכל הפחות, תקבלי את הדברים בהבנה יותר. תנסי להסתכל על הדברים אחרת. זה לא שאת מבקשת ולא עונים לך, אלא הקב"ה מקשיב לתפילות שלך והוא עונה לך, רק העניין הוא שלפי התוכנית האלוקית שנבנתה לך, כנראה שזה עוד לא הזמן בשבילך לעבור את הטסט. את מבינה את ההבדל? במקום לחשוב שהקב"ה לא מקשיב לך, תסתכלי על זה ככה,שהוא מאוד מקשיב לך. ולא רק שהוא מקשיב לך, אלא יש לוגם תוכנית בשבילך, לפעמים היא אולי לא ברורה לך ולא ידוע לך למה הדברים קורים כמו שהם קורים, במיוחד כשאת בטוחה שצריך להיות אחרת. בעקבות הדברים האלו, אני חושבת שהדבר הברור הוא שהבקשות שלך בתפילה צריכות להיות אחרות. במקום לבקש שאת רוצה כל מיני דברים, תבקשי שתהיה לך בהירות. שתצליחי לראות עין בעין את תהוכנית של הקב"ה כלפיך. ככה, אולי גם תצליחי למצוא את הטוב בכל סיטואציה שקורית, ואין ספק שהדברים יעזרו לך הרבה יותר להתמודד. ועכשיו. כיוון ששאלת בקשר לטסט עצמו, אני חושבת שאין יותר מדי מה לעשות מלבד להירגע. תנסי להגיע בטסט הבא במחשבה שאת באה לעשות את הטוב ביותר שלך, ואת סומכת על הקב"ה שהוא כבר יכון את הדברים כמו שצריך להיות. ותקווי שגם הקב"ה יחליט שכבר הגיע הזמן שלך לעבור את הטסט. בהצלחה! סיון
שאלה: יהודי: אבא שלי יהודי, ממשפחה יהודית. אימא שלי, כשהם התחתנו, היא הייתה עדיין גויה, אך עם הזמן היא התחילה להתעניין ביהדות והתגיירה, ואני, הבן הכי קטן, נולדתי רק אחרי 20, אחרי שהיא כבר הרבה זמן יהודיה. אז אני שואל אם אני נקרא יהודי, ואין שום בעיה. אשמח אם תענה, ו מראש.
תשובה: לך. אכן, אתה יהודי לכל דבר ועניין, ואין שום בעיה איתך.
שאלה: האם הרב יכול להסביר בבקשה את עקרונות ושיטת הלימוד של הגמרא בחברותא?: האם הרב יכול להסביר בבקשה את עקרונות ושיטת הלימוד של הגמרא בחברותא? האם כשזוג תלמידים לומד בחברותא אז אחד מבין השניים חייב להיות כזה שכבר למד בעבר בחברותא? האם שני תלמידים שמעולם לא למדו בחברותא יכולים ישר להתחיל ללמוד יחד בחברותא גמרא? על מה צריך לשים דגש בלימוד בחברותא?
תשובה: מעולם לא חשבתי על הדרכה מסודרת ללימוד בחברותא, וזו פעם ראשונה שאני כותב על כך. ממילא מדובר בגישושים בלבד, בכתיבה ראשונית בלבד, ובניסיון לומר דבר מה משמעותי. אם הדברים מסייעים   אשמח להמשיך בהם. א. לחברותא אין תנאים מוקדמים. כל שני אנשים הלומדים יחד   הם חברותא. מטבע הדברים, יש אפוא הרכבים אין-סופיים לחברותא. מבחינה מתמטית מדובר במספר הלומדים בחברותא כפול עצרת. זה המון. ב. הדבר מלמד גם שאין כללים בחברותא. לעתים מדובר בחברותא בין שני אנשים מנוסים מאוד. לפעמים, חברותא של שני אנשים שבפעם הראשונה לומדים בחברותא. ובאמצע יש אין ספור אפשרויות של רמות. זה מה שנפלא בחברותא. כזה הולך   מצוין  כשלא הולך   מנסים יותר  ואם לא הולך   מחליפים חברותא, עד שנוצר  קליק  לימודי, ששני הצדדים מתקדמים בו. ג. אפשר ללמוד בחברותא כל דבר. גם גמרא. גם בפעם הראשונה. במצב כזה, כדאי ללמוד ביחד עם גמרא מהדורת שטיינזלץ, שנותנת אפשרויות רבות לפתיחה לימודית. ד. הדגש צריך להיות על דבר אחד   שמבינים. למושג הבנה יש משמעויות מגוונות, ואני יכול להציע הצעה אחת שאף אני משתמש בה כל העת: לשאול את עצמנו בכל שלב מה היו האפשרויות של הגמרא להמשיך, וכאשר יש כמה אפשרויות   מה המשמעות של הבחירה שלה באפשרות הזו ולא באחרות. זו שאלת עזר שעוזרת מאוד. האם עזרתי במשהו?
שאלה: הכאב שיושב לי בלב: כבר הרבה זמן, אני נאבקת בעצמי. מנסה הכל, הכל- מכל פינה שאני מכירה- ולא מצליחה להתחבר לדת. לא להתקרב לה. אני חושבת שזה נובע מהחוסר הבנה של מה זה הקב"ה בכלל. תמיד הייתי אחת שצריכה להבין, חייבת שיהיה לי ברור, אחרת אני לא מצליחה לתפקד. אבל אני לא אבין- את הדבר הזה פשוט לא "מבינים". אני כבר לא יודעת איך להתמודד עם זה. אני רוצה לחיות באמת, ואני רוצה להתקרב אל ה. אבל כל פעם שאני מנסה להתפלל, ואני חסומה ואטומה ולא מצליחה, נמאס לי. התסכול הזה עוטף אותי מכל מקום, חונק אותי. אפילו לבכות אני לא מצליחה, ואני בוכה מהכל. אני צריכה להרפות תגידו לי- אני יודעת. רק לא יודעת מה זה אומר או איך עושים את זה. נמאס לי לנסות, נמאס לי מהאטימות הזאת, מלחיות בריקנות הזאת. הכל אני עושה בריקנות גמורה, וכבר אין לי כח. זה גוזל ממני כל טיפת כח שיש לי. אני לא מצליחה לתפקד, בבית ספר אני כל הזמן נרדמת ולא מעייפות פיזית. המועקה הזאת על הלב שלי, התסכול הזה שיושב ולא מרפה, לא מאפשר לי לתפקד. נמאס לחיות ככה. נמאס לי לחיות בכלל, כי בעצם אני בחיים לא אצליח לעבוד את ה, ואני פשוט לא מצליחה, אז מה הפואנטה לנסות? ואני לא רוצה לחיות בלי זה. האופציה שנשארה זה המוות. ואני לא רוצה להגיע לשם, אבל זה כל הזמן נמצא לי בראש הרעיון הנורא הזה. תגידו לי שזה יותר גרוע לרצוח את עצמך- אני יודעת, בטח שאני יודעת. אבל נמאס לי. אני צריכה פתרון, צריכה עזרה צריכה משהו, ומהר! מראש, מעיין
תשובה: את חושבת שהכל קשיים באמונה אבל את מתארת קשיים כלליים ורחבים בחיים שלך: דיכאון, יאוש, עייפות. זה לא מתחיל בשאלות האמוניות אם כי יש לכך השפעה רעה על האמונה שלך. את חייבת ללכת לרופא ולעבור בדיקות: המצב שלך יכול להיות קשור לחוסר ברזל או חוסר ויטמינים. אחרי הבדיקות צריך גם לעשות בירור רגשי מסודר עם פסיכולוגית או עובדת סוציאלית. אני בטוח שאחרי שתטפלי בקשיים הגופניים או הרגשיים שלך - גם האמונה תתפתח בדרך טובה. כשיהיו לך כוחות גופניים ונפשיים תתחילי לפרוח, בתוך הפריחה הכללית גם האמונה שלך תפרח.
שאלה: אמונה: קשה לי מאוד ללכת עם כיפה מה עושים???
תשובה: ההליכה עם כיפה חשובה היא מאוד, וכמה טעמים נאמרו בדבר: א. להיות במודעות של "דע מה למעלה ממך", יראת שמיים. ב. צניעות וענווה, גילוי ראש מסמל הפקרות. ג. מנהג ישראל והיבדלות ממנהג גויים. מכל הסיבות האלה כדאי להתחזק ולשים כיפה. אמנם יש סיבה נוספת בגללה אנשים שמים כיפה, והיא השתייכות חברתית ומגזרית, וכבר נוצרו בזה חילוקים וחילוקי חילוקים, לפי תת-תתי-המגזרים שנוצרו: כיפה סרוגה, כיפת צמר, כיפה שחורה, כיפה לבנה עם פונפון, כיפה אמריקאית וכיפה בוכרית ועוד היד רחבה בגודל הכיפה, צבעיה, זווית הלבישה, הסיכה וכו. הסיבה הזאת היא באמת לא סיבה חשובה. ההליכה עם כיפה עניינה הוא דבר שבין אדם לבוראו ולא בין אדם לחברה. לכן אם זה מרתיע - אני ממליץ ללכת עם כובע, כך שמצד אחד יש כיסוי ראש, ומצד שני אין צורך בהשתייכות המגזרית, אם אינך מעוניין בה. בהצלחה רבה!
שאלה: כשרות של מוצר: יש איזה מוצר שקנו עבור בני שזה סוג של סירופ תוסף תזונה, קוראים לזה קינדרויטל מיובא עי חברת gramse אין הדפס או כיתוב של כשרות רציתי לברר אם זה כשר ואפשר לתת לבני או לא
תשובה: שאלתנו בחברה ואמרו לנו שזה לא כשר. דרך אגב, כל אחד יכול לעשות בירור כזה מול החברה.
שאלה: צניעותו של חולה נכה: כבוד הרב ברצוני לשאול איך התורה מתייחסת לצניעותו של חולה קשיש נכה? זאת אומרת האם מותר להחליף להם טיטול? לבני המין השני כאשר הנכה הוא צלול או לא צלול בדעותיו? מראש והמשך יום טוב
תשובה: יש להקפיד שאשה תטפל באשה, וגבר בגבר. לא מבעי לשיטת הרמב"ם כהבנת הב"י שנגיעה עצמה היא דאורייתא אפי  כשאינה של חיבה, אלא גם לרמב"ן ולש"ך שנגיעה אינה דאורייתא, במקרה של הפשטה וגילוי גוף באופן אינטימי הדבר ודאי צריך להיעשות בידי אותו המין. אם יש שעת דחק מיוחדת נא לפרט.
שאלה: כלי אפייה: אנא עזרתך בנושא, 1. אישתי רוצה לאפות עוגה פרווה אך יש לה אותו מיקסר ואותם עזרי מיקסר שהוקצף בם חלבי, מה עושים? 2. האם ניתן להשתמש באותן התבניות גם חלבי וגם פרווה לאחר שנוקו היטב? או שצריך לקנות תבניות חדשות? אשמח להסבר על ההלכה בנושא אפייה.
תשובה: 1)מותר להשמש בעזרי המקסר לחלבי ולפרווה בתנאי שם נקיים. חלקי המיקסר אינם "בולעים" מפני שמדובר בעירבוב קר. (לא מדובר כעת על שימוש בחומרי גלם חריפים כבצל ושום עם חלב כגון בהכנת פשטידות ) 2)עיין ב:
שאלה: עבודתו של הבעל: אני ובעלי נשואים 3 שנים. אני שכירה ובעלי עצמאי. אני עובדת יותר שעות ומרויחה שכר קבוע ויותר יציב וגבוה. בעלי עצמאי 8 שנים ונמאס לו. הוא מאוד רוצה עבודה קבועה, מסגרת, שגרה. הוא מצא עבודה בתחום שמאוד מדבר אליו, תחום שהוא ממש לדעתי עבודת קודש, עבודה עם אוכלוסיות מיוחדות. הוא התקבל לעבודה בחצי משרה, אבל קשה לי לתמוך בו. העבודה מאוד מרוחקת במקום מגורינו. דורשים ממנו להגיע כל יום למספר מועט של שעות ואין אפשרות לרכז יותר שעות בפחות ימים. נדרש לו זמן רב להגיע לעבודה ולחזור הביתה. למרות שזו עבודת קודש, אני לא מתחברת לתחום שהוא בחר. הייתי מעדיפה שיבחר עבודה רווחית יותר. אני מאוד דואגת וגם כועסת על עצמי- מצד אחד אני רוצה לתמוך בו, לעודד אותו, לשמוח שהוא מתחיל מעין קריירה חדשה, אבל אני גם ראלית, אני זו שאחראית על חשבונות בבית, ויודעת שהעבודה תפגע בהכנסותינו, לא תשאיר לו זמן לעבוד כעצמאי, וחוששת שנכנס לחובות מאחר ובקרוב אני אפסיק עבודתי מסיבה שמחה אנו מצפים לתינוק או תינוקת. יש לנו חובות רבים על הבית, ואין לנו תמיכה כלכלית מההורים, אני חוששת שלא נעמוד בתשלומים עם השינוי בהכנסות. מצד שני אני כועסת על עצמי שאיני רעייה טובה, שאני לא שמחה באמת בשמחתו של בעלי, שאיני יכולה לעודד אותו בלב שלב, גם אני התחלתי בתחום שלי לפני החתונה בעבודה בשכר נמוך יותר, אבל התקדמתי ואילו בתחום בו בחר אין ככ לאן להתקדם, והוא לא רוצה לשמוע על עבודות אחרות בתחומים אחרים בשכר גבוה יותר אליהם גם יכול להתקבל. שאלתי היא האם אני רעייה לא טובה שאני חושבת מחשבות אלו? האם לשחרר ולתת לו הזדמנות לעבוד למרות שאני צופה לבעייה כלכלית? איני יכולה לומר לו את זה מאחר והוא מאוד רגיש ויפגע, מצד שני אני לא יכולה לשמור הכל בבטן.
תשובה: ב"ה, אחריות הפרנסה היא על הבעל, יש מקום לכך שהאישה תעזור בפרנסה לפי הענין, נראה שאת לוקחת על עצמך את האחריות שלו, ולוקחת את זה קשה, כדאי להרפות מהענין, לתת לו את המושכות והאחריות, ככל שתסמכי עליו יותר, הוא יקח יותר אחריות בשיקולים שלו. דני ארגמן
שאלה: בחירת שם לתינוקת בעה: כבוד הרב אני בע"ה עתידה ללדת תינוקת עד כשבועיים הנני מתלבטת בין השמות ענבר להילה מה דעתך? אשמח לתגובתך המשך יום טוב רויטל
תשובה: אקדים שתזכי ללידה טובה ולתינוקת בריאה בכל התחומים. לגבי השם ענבר, משמעות השם היא: הרד"ק (הרב דוק קמחי) מבאר על הפסוק בתהילים (פרק מה פסוק ט): "מר ואהלות קציעות כל בגדתיך " שהקציעות - מפיקים ממנו בושם שבלשון הערבים נקרא: "ענבר". חומר זה היו מוסיפים לקטורת, והוא הנקרא "כפת הירדן". יש גם ענבר שהוא חומר שמשמש כחומר גלם לייצור תכשיטים, קישוטים ותשמישי קדושה, כמו גם לצרכי מסחר. צבע הענבר הוא גוון צבע צהוב או כתום נוטה למוזהב. משמעות השם הילה הוא: עטרה, אור, אור סביב השמש, תופעה אופטית של היווצרות מעגל סביב מקור אור, מעין טבעת אור הנוצרת סביב אדם או עצם. התיאור הראשון של הילה מופיע בתנ"ך בספר "שמות" לגבי משה רבנו: "וירא אהרן וכל-בני ישראל, את-משה, והנה קרן, עור פניו" (שמות ל"ד ל). שתי השמות הללו לא מופיעות בכתובים כשמות של אנשים, אך אין זה מחייב כדי לתת שם לבתכם. בין שתי השמות הללו, נראה לי שהילה מבטא יותר שאיפה לרוחניות, ויש לכך עדיפות, אך כמובן שהדבר לא מחייב. ראיתי יש מישהו שכתב לקט עצות בבחירת שמות, אינני יכול לקחת אחריות על כל מה שהוא כתב שם. אך אם תרצו ניתן לעיין: בהצלחה רבה, ולידה קלה בבריאות, הלל
שאלה: עבודה בסוכנות נסיעות: היי כבוד הרב, בחודש האחרון אני מחפש עבודה וב"ה לאחר חיפוש רב התקבלתי לעבודה בסוכנות נסיעות.לאחר הקבלה לעבודה יצא לי לדבר עם אברך והוא אמר לי שייתכן ויש בעיה לעבוד בעבודה זו מכיון שאני מוכר לאנשים בין היתר חבילות נופש הכוללות מלונות לא כשרים או חבילות המכילות אטרקיציות המתקיימות בשבת.כמו כן חבילות נופש בחול. הוא ציין כי ייתכן ויש בדבר זה משום לפני עיוור לא תתן מכשול ומשום מסייע ביד עוברי עבירה.אציין כי אופי העבודה הוא שהלקוח מתקשר אליי ולא ההפך ומאותו רגע תפקידי להציע לו חבילות ולסגור עסקה שאלתי היא האם מותר לי לעבוד בעבודה זו?
תשובה: בהחלט יכולות להיות בעבודה כזו בעיות כפי שתיארת, ולכן רצוי למצוא עבודה אחרת ללא חששות. יש סוכנויות נסיעות המספקות נופש כשר. עם זאת, מעיקר הדין אפשר למצוא בדוחק היתר. משום שאיסור "לפני עיוור" וכן "מסייע" הוא רק אם האדם יעשה בוודאות את העבירה, ואתה הגורם המרכזי. אולם במקרים המתוארים אין הכרח וודאי שהלקוח יעשה עברות. למשל, לגבי בתי מלון, הוא לא חייב לאכול שם, ואפילו אם הוא אוכל   הוא יכול לאכול רק פירות וירקות חיים. כמו כן הוא אינו חייב להשתמש באטרקציות דווקא בשבת. אולם כאמור כל זה היתר דחוק, ורצוי למצוא עבודה אחרת, או לסכם עם המעביד להציע רק עסקות כשרות.
שאלה: מלון יהודה-כשרות בשבת: יש לנו ארוע בשבת במלון יהודה. רציתי לשאול אם אפשר לסמוך על החימום וכל סדורי השבת?
תשובה: במידה והוא בירושלים אז הכשרות שם רגילה. באופן כללי רק המשגיח יכול לענות לכם על השאלה הזאת. תתקשרו אליו.
שאלה: עלים: האם מותר לאכול עלים (פטרוזילה וכד ) בבית מלון שיש בו כשרות רבנות?
תשובה: ראשית- "כשרות רבנות" יכולה להיות כשרות מצוינת. יש רבנויות שהן יותר טובות מרוב הבד"צים. שנית - צריך לשאול את המשגיח איזה הכשר יש על העלים וכיצד שוטפים אותם.
שאלה: האם הסמאטרפון באמת כזה רע?: אני חושבת שיש בעיה בארץ שלנו בלי להעליב אבל הסמרטפון השתלט על החיים כולם חושבים שהוא האלוקים מה אתה חושב על כך אנא החזר לי תשובה
תשובה: לק"י לשואלת היקרה! אני חושב שמה שכתבת זה דבר שהוא מאוד נכון - יש אנשים שהסמארטפון משתלט להם על החיים ובמקום לחיות בעולם של אמת, חיים בתוך עולם וירטאולי. החברים שהם מבחינתם זה מי ששלח להם בקשת חברות בפייסבוק או מי שעשה להם לייק. הם מדברים עם מי שמסביבם רק בוואטסאפ או בשיחה בפלאפון ועוד. ההשלכות שיש לזה על החיים שלנו הן עצומות! מצד שני, זה מקשר בין כל כך הרבה אנשים ואולי בגלל זה הסמארטפון השתלט לנו על החיים? זה נותן לנו כל הזמן להיות מעודכנים ולראות מה חברים צריכים, לוודא שהם ר - וסתם לשתף אותם בשאלה שניתקלנו בה שהם יכולים לעזור. בכלל, בפייסבוק, יש הרבה מיזמים שעלו וצברו תאוצה ויצרו שינוי בגלל כמות הלייקים האדירה שקיבלו. ההשלכות שיש לזה על החיים שלנו הן עצומות! יש בדברים האלה דברים אמיתיים והבנה גדולה. איך זה עונה על השאלה? הרבה פעמים אנחנו נוטים להסתכל על סוגיות מסוימות בשחור לבן, כשבאמת יש הרבה אפור. לסמארטפון יש הרבה אפשרויות להוספת אור והרבה אפשרויות לחושך. כשמישהו מגיע למצב שהוא ממוכר למכשיר ולא יכול בלעדיו (ולא בגלל התוכן, אלא כי הוא מכור למכשיר עצמו) בוודאי שזה לא סימן טוב. אך לא בגלל זה צריך לפסול את המכשיר אלא צריך לחשוב איך משתמשים במכשיר, בכלי האדיר הזה, להוספת אור ומתוך מקום בריא. לכן, מה שהצגנו בהתחלה הוא נכון וזה בידי המשתמש. על פי מה שתיארת, כמו שהבנת, זה מצב מאוד לא טוב. האם זה אומר שצריך להתנגד לחלוטין למכשיר? לא. צריך להתנגד ולצאת נגד השימושים הלא בריאים והלא טובים שיש בה (שכן היא פתח ללשון הרע ורכילות כי הדיבור עם הסביבה הרבה יותר זמין, גם בהתכתבות וגם באתרים שנמצאים ממש בכף היד). עם זאת, צריך לחשוב איך מוסיפים אור ואיך מביאים את השימוש בהם למקום חיובי מתוך בריאות נפשית. מקווה שהדברים קצת נתנו חומר למחשבה וענו על השאלה. ישר כח גדול על השאלה. אם יש לך עצות איך להגיע למקום החיובי והבריא הזה נשמח שתשתפי את כולנו, ואם יש שאלות נוספות בנושא זה או בנושאים אחרים את יותר ממזומנת לשאול אותנו. הרבה בהצלחה, נתנאל netanelweil gmail.com
שאלה: תותים שביעית: מה לגבי תות שדה בשנת שמיטה, הכוונה לתות שקונים, ולא שמגדלים בגינה. 1. האם יש בו איסור שביעית, הבנתי שהוא גדל במצע מנותק. 2. האם יש לאוצר הארץ תותים בקדושת שביעית. על ההתיחסות
תשובה: עשינו כבר כמה בדיקות השנה וממשיכים לעשות, ובע"ה עד סוף השבוע נפרסם הנחיות. יש תותים של היתר מכירה ויש של נכרים- אמור להיות כתוב על התעודה כרגע אין באוצר הארץ- עיין
שאלה: תבניות ח  פ מנייר מסין: קנינו לאחרונה מנג טים מנייר בהם אופים עוגות דרך איביי. המנג טים מגיעים מסין. רציתי לוודא שאין בעיה להשתמש בהם לצורך אפיה גם ללא תווית כשרות.
תשובה: במידה שאינם מרוחים עם שמן אין בעיה. ניתן להרגיש עם האצבע האם יש או אין שמן על המנג ט.
שאלה: לשון הרע בפניו: לרבנים, שמשיבים על השאלה. רציתי לשאול מה הכוונה המדויקת והמפורטת של "לשון הרע בפניו". כעסתי על אדם מסוים ואמרתי לו בשעת כעס (לא ליד עוד אנשים) "בשביל לעשות רע אתה טוב" (כלומר הכוונה היתה שהוא יודע לעשות רע) משהו כזה. האם עברתי על איסור לשון הרע או רכילות בפניו או שמא זה מותר משום תוכחה והוצאה מהלב לתועלת. אנא השיבו לי - זה מטריד אותי מאוד. ושאלה נוספת בנושא אחר אני מעוניין לשלוח הודעה אישית לאחד הרבנים של אתר זה כיצד אני עושה את זה?
תשובה: וברכת ד  אם אדם אומר לחברו את שהוא חושב עליו אין בזה לשון הרע (בלי שידעו אחרים), אדרבא התורה מצווה "לא תשנא את אחיך בלבבך", אסור לשנוא את החבר בלב ולא להגיד לו, אבל אם אומרים לו אין בכך איסור. אמנם לפעמים יש אנשים רגישים ואז צריך לעשות זאת בשיקול דעת מיוחד, אבל העיקרון הוא נכון שיש לומר לחבר את שבלבבך. יהודה הלוי עמיחי מכון התורה והארץ כפר דרום שבי דרום
שאלה: אבלות.המשך שאלה: בהקשר לשאלה הקודמת. אמרתי שסבא נפטר (אבא של אמא) ובמאי השנה אח שלי מתחתן.שאלתיאיך על אמא לנהוג? השבתם לי שהיא יכולה לעשות כמעט הכל מלבד ריבוי שמחה. מה זאת אומרת? מה בדיוק מותר לך ומה אסור? והאם מותר לה ללבוש לבוש חדש?
תשובה: וברכת ד  היא יכולה ללבוש שמלה חדשה, כדאי שמשהי תלבש זאת קודם לפני אמא או טפה להניח ברצפה לפני השמוש שלא תהיה שמחה גדולה, אבל אם זה מה שחשוב לה לחתונה של בנה היא יכולה ללבוש גם בגד חדש. היא יכולה להיות בחופה ובאולם, אבל ריקוד רק מעט עם החתן והכלה, ולא להוסיף ברקוד. אבל מכיוון שחשוב לחתן וכלה שאמא תהיה בחתונה היא יכולה להשאר. יהודה הלוי עמיחי מכון התורה והארץ כפר דרום שבי דרום
שאלה: התלבטות לפני גיור של ידידה: יש לי ידידה ששוקלת לעשות גיור במידה ובן זוגה יהיה יהודי. ששוחחנו על כך- היא אמרה לי שהסיבה היחידה שממש מונעת ממנה לעשות גיור שהיא יודעת שהאמונה הישנה עדין תישאר בה והיא איננה מוכנה לשקר בתהליך הגיור. אינני דתי, אבל הסברתי לה שזאת הסיבה שתהליך גיור נמשך הרבה שנים ובנוסף לא ניתן לשנות אמונה של עשרות שנים ככ מהר. (היא נוצריה דתיה). האם באמת טבעי שלאחר הגיור נשארות עוד מחשבות מהדת הקודמת? אשמח לשמוע את דעתכם
תשובה: וברכת ד  הגיור איננו רק החלטה להתגייר, אלא מצריך לימוד וברור העניין, במהלך השנה שהמתגייר לומד לפני הגיור הוא מברר לעצמו את ענייני הדת היהודית והנצרות, ועל כן לדעתי אם היא תלך לקורס טוב ויסודי, וכן תפגש עם אנשים המתמחים בהסברת היהדות, א"כ בכך היא יכולה להתנתק מהדת הנוצרית. ברור שכעת כשהיא לא למדה יהדות ויסודי אמונת היהדות בצורה בסיסית היא תמיד תהיה קשורה לנצרות, אבל אם יבוא מהפך שכלי עמוק ומלווה ברגש חם, יש אפשרות לשנות דעה ודת. ברור שאם היא רק תגייר בשביל בחור יהודי זה לא יהיה שינוי אמתי והיא בעצם תישאר גויה בכסות יהודית. בהצלחה יהודה הלוי עמיחי מכון התורה והארץ כפר דרום שבי דרום
שאלה: גידול כלב בבית: בעלי ואני נשואים כ-7 חודשים,ברשותנו כלבה של בעלי עוד מלפני הנישואים שלנו. בתקופה האחרונה נוצרים הרבה וויכוחים בנוגע לגידול הכלבה בבית.ניקיון,שיער,ריחות.ברוב הנושאים התפשרתי ודי הרפתי מהנושא מאחר ובעלי לא היה מוכן לבוא לקראתי. בשבוע האחרון הוא החליט כי הכלבה תישן איתנו בחדר שינה באופן קבוע.העניין לא מקובל עליי ואני לא מוכנה להתפשר בנושא.אני מעוניינת בפרטיות שלנו בחדר השינה. בעלי לא מוכן לשמוע וממשיך להתעקש שהיא לא מפריעה ושאני מחפשת על מה לריב בנוגע לכלבה ושאני צריכה לקבל את המצב שכמו שהוא. הוא החליט שהוא פשוט יעבור לישון על הספה יחד עם הכלבה. אני חייבת עצה!
תשובה: ב"ה, את צודקת שזה בלתי נסבל, אבל צריך לדעת על מה זה יושב, אשמח לעזור בפלפון 052-7710491 דני ארגמן
שאלה: מוצרים כשרים: אני מעוניין לקנות מוצרים כשרים דרך חנות טבע מקוונת. מצאתי מוצרים רבים באתר: האם יש איזושהי בעיה בקניית מוצרים מרשימה זו?
תשובה: צריך לבדוק את ההכשר (במידה ויש) של כל מוצר ומוצר. ולא די שכתוב "כשר" למעלה על דף האינטרנט שציינתם.
שאלה: בדיקת כשרות: אני מעוניין לקנות תוספי תזונה ובחיפוש ברשת מצאתי את המוצרים הבאים: האם מוצרים אלו באמת כשרים ובטוחים לקנייה?
תשובה: לפי מה שמפרסמים בליין שצרפתם, על כל תרופה יש הכשר אחר. חלק מהדרין וחלק רגיל. ברור שלא ניתן לסמוך על הפרסום אלא שצריך גם לוודא שאכן יש הכשר באמת, כלומר שניתן להזמין ובמידה ויש ציון כשרות על המוצר - רק אז לקחת את התרופה, ואם לא אז להחזיר את התרופה. אבל אני רוצה להדגיש שיש רמות כשרות שונות על הכשרים שונים על התרופות הללו- חלק נחשבים ככשרות ברמה גבוהה וחלק. וראוי ונכון לציין גם כן שיש דיון הלכתי האם בכלל צריך כשרות על תרופה מרה שנבלעת בלא הנאה של טעם טוב. יש מתירים ויש אוסרים. רפואה שלימה הרב משה כץ www.kosharot.co.il
שאלה: בשר וחלב וטהרה:. מספר שאלות 1. אם נגעתי בדף שהוכתם ע"י מאכל בשרי מצריך שטיפת ידיים לפני שאני אוכלת חלב. והאם ישנה חשיבות בזמן שעבר מאז שהוכתם.? 2. אם בישלו במטבח לא כשר עם ספרי בישול האם יש לחשוש לבשל בעזרתם במטבח כשר משום ערבוב של שאריות מאכלים טרפים.? האם גם כאן יש חשיבות לזמן שעבר מאז השימוש בהם? 3. נגיעה בבגדים בזמן שאוכלים בשרי האם צריך לשטוף ידיים לפני מאכל חלב? 4. בעניין טהרה- שמעתי שיש סוברים שבד בצבע שמנת אופוויט גם מקבלים טומאה כמו בד לבן. האם דבר זה נכון? (דבר שגורם לי לבלבול וחששות לגבי בדים בגוונים אלו.) האם יש לסמוך שטומאה היא רק אם הבד לבן
תשובה: וברכת ד  1. אם נשאר שומן על הנייר שהוא עבר ליד, דהיינו היד שומנית כעת יש לשטוף לפני שמוש בחלב, אם אין שומן אין צורך. 2. צריך לראות על הספר אם יש שאריות, ואם יש שאריות - אין להניח, אם אין שאריות אפשר להניח במטבח. 3. לא. 4. זה לא שייך לטומאה, אלא לבגד צבעוני. כל בגד שאיננו לבן לגמרי הוא צבעוני ואין להשתמש בו לבדיקות. יהודה הלוי עמיחי מכון התורה והארץ כפר דרום שבי דרום